— А ведаеце, я не магу сказаць, што пакінула сваю душу ў адным канкрэтным месцы, кожны з гэтых гарадоў па-свойму любімы. Заўжды з задавальненнем прыязджаю ў Магілёў: ён цяпер істотна вырас, і кожны раз, праязджаючы па гарадскіх вуліцах, бачыш, якія зявіліся новабудоўлі, што адрэстаўравана, што цалкам памянялася… Таксама вельмі сумую па Мінску, гэта непаўторна прыгожы горад, у якім я адчуваю сябе дома, цалкам у бяспецы — і нідзе, ні ў адной краіне свету дакладна не буду сябе так адчуваць. У Піцеры я люблю гуляць па вуліцах і асабліва па Неўскім праспекце, глядзець на архітэктуру, даведвацца цікавыя гісторыі пра горад, хадзіць у музеі — абажаю Эрмітаж і магу днямі хадзіць па яго залах, кожны раз знаходзячы нешта новае. Мы з мужам, ён таксама вельмі лёгкі на падём, абездзілі ўжо практычна ўсё наваколле Пецярбурга ў пошуках розных цікавінак. У кожным з гэтых гарадоў — свая прыгажосць і свая атмасфера.